Flökt í gengi krónunnar var minna á síðasta ári en árið á undan , að sögn Seðlabankans , en munur á hæsta og lægsta gildi gengisvísitölunnar var 7,2 prósent á árinu . Þetta kemur fram í nýrri frétt bankans um gjaldeyrismarkað , gengisþróun og gjaldeyrisforða á árinu 2019 . Þar segir auk þess að gengi krónunnar hafi lækkað um 3,1 prósent á síðasta ári . Gagnvart evru lækkaði gengið um 1,9 prósent en um 3,9 prósent gagnvart Bandaríkjadal . Var gengið jafnframt hæst í upphafi árs en lægst í júlí . Heildarvelta á gjaldeyrismarkaði var svipuð í fyrra og á árinu 2018 , eftir því sem fram kemur í fréttinni , en hún nam 188,3 milljörðum króna á síðasta ári . Hlutdeild Seðlabankans í veltunni var 7,6 prósent sem var öllu meira en árið 2018 en talsvert minna en á árinu 2017 . Þá jókst gjaldeyrisforði Seðlabankanum um 86 milljarða króna í krónum talið á síðasta ári og nam í árslok um 822 milljörðum króna . Gjaldeyrisjöfnuður Seðlabankans , þ.e. mismunur eigna og skulda bankans í erlendum gjaldmiðlum , var 646 milljarðar króna í lok ársins 2019 borið saman við 627 milljarða króna í lok árs 2018 .